નવી દિલ્હી – આધુનિક ભારતના પ્રતિભાશાળી નેતાઓમાંના એક અને ભૂતપૂર્વ વડા પ્રધાન અટલબિહારી વાજપેયીના આજે અહીં યમુના નદીના કાંઠે, સ્મૃતિ સ્થળ ખાતે અંતિમ સંસ્કાર કરવામાં આવ્યા છે. એમના દત્તક પુત્રી નમિતા કૌલ ભટ્ટાચાર્યએ અગ્નિદાહ આપ્યો હતો. એ સાથે જ લોકપ્રિય નેતા વાજપેયી અનંતયાત્રાએ પ્રયાણ કરી ગયા. એ પહેલાં, વાજપેયીની અંતિમ યાત્રા બપોરે ભાજપના અત્રેના મુખ્યાલય ખાતેથી શરૂ થઈ સ્મૃતિ સ્થળ ખાતે પહોંચી હતી જ્યાં એમના અંતિમ સંસ્કાર કરવામાં આવ્યા હતા.